Hoe hoor ek God se stem? - Petrus Grove (Sloet) - W.A.T. Aanbieding - Wapadrant
Hoe hoor ek God se stem? - Petrus Grove (Sloet) - W.A.T. Aanbieding
Boerdery agtergrond….soos julle weet is ek deel van ‘n groep boere wat alles wat hulle oorgegee het tot beskikking van die koningkryk van God, die motivering van boer is dus nie meer geld nie maar om die Koningkryk van God uit te bou. Dit bring mee dat ons baie seker moet maak voor ons iets besluit, dis noodsaaklik dat ons die stem van God hoor oor elke besluit. Die noodsaak om stem te hoor. Dit het my laat besef dat ek die stem van God meestal binne my verstaan en verwagting beperk het. Dat my lees van Bybel wetenskap geword het, afstand gekry het, dat ek ‘n boodskap daaruit kon haal en afleidings maak maar nie so direk vir myself vir vandag. Dalk vir ander mense kon preek en groot tendense aanspreek maar nie self daagliks gehoor het nie. So diep gegrawe in historiese konteks en eerste skrywer en hoorders dat ek die Bybel se praat met my vandag begin vergeet het.
Hierdie nuwe koninkryks bediening het my laat besef dat ek die verwagting moet he dat God elke dag met my wil praat, en ook oor sake wat vandag aan die orde is, ook oor alledaagse besluite ens. Ook dat God bo natuurlik anders kan praat as wat ek verwag.
Die Bybel is dus nie net ‘n studieveld maar ‘n gesprek, ‘n telefoonverbinding.
Begin dus by die verwagting dat God met jou wil praat. 1 Kron 28:9 lees…..
Ook Heb 11: 6. God is ‘n beloner van die wat Hom soek. Dis Sy karakter, Hy wil ons beloon met Sy teenwoordigheid, dat ons Hom kan vind.
Ook Jak 1:5 Hy gee wysheid vrylik sonder verwyt aan almal wat Hom daartoe vra…..
Hierdie verwagting sluit ook in dat ek vertrou dat God anders kan praat as wat ek Hom in beperk. Hand 2: 17-19 lees…….Julle kinders sal as profete optree en drome droom, ou mense sal gesigte sien….
Dis altyd in lyn met die Skrif Soos Petrus se gesig in Hand 10 inlyn met opdrag van Mat 28. Kan dit nog vandag gebeur? Of was dit net beperk tot Bybel se tyd? Eerste Christene het nie eens altyd ‘n Bybel gehad nie hulle moes dus God se stem kon hoor om leiding te gee!!!! Lees maar boeke oor sendelinge in gevaarlike plekke en hoe God met hulle praat!!
Dikwels vandag nog hoor mens van mense wat iets doen omdat hul in hul harte gevoel het dat hulle moet en dan hoor ons dat dit juis so belangrik was dat hulle juis dit moes doen uit gehoorsaamheid.
Die verwagting word gekweek deur ‘n verhouding.
Hoe meer jy God beleef en ontmoet hoe meer sal jy verwag dat Hy met jou wil praat. Hoe meer word God ‘n werklikheid.
Heb 11:6 wie tot God nader moet glo dat Hy bestaan, sonder geloof is dit onmoontlik om God te behaag…
Ons sê dat ons glo dat Hy bestaan maar ons tree nie so op nie. Ons leef nie met die verwagting dat Hy hier is nie! Selfs ons vergaderings ons sal bid en aangaan, nie halfpad sê: Here goed wat sê U? Hy is so werklik soos elkeen van ons wat ons kan sien.
Om verhouding te he moet ek my posisie verstaan Heb 10: 10, 14 en 19. Ek is vir ewig geheilig om volmaak voor God te kan staan deur Jesus.
Hoe meer ek voor God staan hoe meer gaan Hy verwagting skep, en begeerte om Hom te soek.
Hoe meer verhouding hoe minder dwang soek en meer begeerte soek. Anders is soek na God se stem kunsmatig en in slaaf mentaliteit.
Ons kan in elk geval nie doen wat God wil sonder dat Sy krag wat deur ons vloei.
Verhouding maak dat 1 Joh 5:14-17 kan gebeur…lees. Vrymoedigheid wat ons het, ons vra en ons weet Hy verhoor. Verhouding maak dat ek aanneem dat God wil hoor en antwoord…..
3.	Verhouding vat tyd.
Die Here maak dit voordurend duidelik dat ons moet wag op Hom….Ps 131.
Dis nou een ding wat ons nie het in die tyd waarin ons leef…TYD. Ons gejaag na sekutiteit en oorlewing maak dat ons kits besluite vir oplossings moet vind. God daarinteen wil dat ons Hom moet vertrou. Selfs al vat dit tyd vir Hom om te antwoord.
Vat maar Gen 13 Abraham en Lot…. Lot besluit volgens wat hy sien. Abraham wag dat God sy oë oplig en hom wys wat hy moet sien.
Die feit dat Abraham wag op God maak nie dat Hy geleentheid mis nie.
Stem hoor is Bybel tyd, bid tyd, God sal jou antwoord. Hou boek van wat die Here met jou deel. Moenie beweeg todat God rigting aandui.
Wag is nie passief sit, dis aktief by God sit , doelbewuste soeke en verlange na Hom.
Baie keer vra ons lei ons, maar ons maak nie tyd om te vra Here wat sê U, ons beweeg maar net na die volgende tema sonder om te vra wat die Here dink. Gebed is ook twee gesprek.
Soms kan die Here se stem stil in jou hart praat as jy Hom vra, soms kan Hy die Woord op jou hart druk waarin Hy antwoord.
Maak dus tyd om nie net te vra Here lei nie, maar doelbewus Here wat sê U…..sit stil en luister, en vergelyk met Skrif.
4.	Stem hoor verg oorgawe en sterf in self.
Elkeen wat Jesus wil volg moet sterf in self en kruis opneem. God wil nie net doen wat jy vra Hy wil jou deur luister verander na wat Hy wil deur Gees!
Ons wil dikwels God se goedkeuring he op wat ons wil of beplan, daarom bid ons Here lei ons…. Ons bespreek eers wat ons wil doen, en dan bid ons daaroor.
1 Kron 28:9
Voor ons sien dat God Hom laat vind staan daar dat Hy doe bedoeling van ou hart ondersoek. Hierdie woord kom van pottebaker af wat ‘n motief het vir iets voordat hy dit maak.
God wil eers sien wat is agter jou soeke, dalk jou eie voordeel, dat God jou moet begelei in wat jou behoeftes ens. is.
Selfs dinge wat ons aanpak in kerk kan verkeerde motiewe he. Ons kan sending doen omdat kerk leegloop ipv liefde vir sondaars.
Verhouding is ook om te vra. Here kom maak my leeg van self. Here kom beweeg my deur U liefde.
Rom 12:2. Laat julle verander deur julle denke te vernuwe dan sal julle weet wat die wil van God is…
Vernuwe is metamorfose.
Om stem te hoor moet ek weet dit kan heeltemal anders wees as wat ek wil of bereid is, of verwag. Is ek gereed daarvoor. Daarom verhouding nodig ek moet God kan vertrou, die verhouding moet sterk wees.
Stem hoor beteken dat God my motief totaal kan bepaal, en my gedrag. My dinge sê om te doen wat dalk vreemd is.
Abraham in Gen 12….los alles en trek deur woestyn na land wat jy nog nie gesien het nie. Stap om Jeriga se mure dan sal dit val (vreemde opdrag)!!!! Gooi stomp in water vir Moses om bitter water soet te maak(vreemde opdrag)!!!!
Here help ons om te sterf in onssself om U stem te hoor sodat ons dit kan doen al klink dit vreemd.
5.	Stemhoor is soms onduidelik duidelik en soms duidelik duidelik.
Hand 16: 6-10….
Paulus word Zig Zag gelei deur verhindering van Gees. Nie altyd is God se stem so duidelik en helder.
Soms is die leiding deur verhindering. Deure wat nie oopgaan nie, geleenthede wat nie afkom nie!
Ek noem dit onduidelike duidelike stem. Alhoewel ons dit nie so duidelik hoor nie dui God dit tog duidelik aan deur verhindering. Maar dan moet ons sensitief wees. Ons is so vasberade dat ons dit nie agterkom dat here ons verhinder deur Gees….Vra Here maak wat U wil…..
Dan duidelike Troas gesig. Dis maklik want dan weet ons wat om te doen….
Wees gewillig om God se wil te doen……
Wat Paulus gehelp het is die feit dat hy geweet het wat om te doen, wat sy roeping is (Evangelie uitdra). So as God hom hier verhinder dan gaan hy net aan om dit op ander plek te doen.
Wees dus seker wat jou roeping is, dan kan jy voortgaan met God se onduidelike stem soms, en ook met duidelike stem.
Terwyl jy roeping leef sal rigting ook kom……Stem hoor is dus nie altyd sit en wag, maar aangaan met roeping terwyl God openbaar, elke dag nuut…
1 Joh 7:17….dis die wat gewillig is wat weet wat die wil van God is……..
Jy gaan nie op kantlyn sit en stem hoor nie, want dan gaan jy nie weet wanneer dit die wil van God is nie. terwyl jy besig is kom maak God soos nodig Sy stem duidelik…….
Gewillig beteken met plesier….dui dus op verhouding wat jou inspireer en nie dwang skuldgevoel gehoorsaamheid nie. God wil jou deur Gees lei sodat gehoorsaamheid ‘n plesier is.
6.	Satan pandemonium…
Pasop vir hoor depressie. Satan wil jou laat twyfel. Wil jou laat dink God lei jou nie, hy wil jou onseker maak. Soms raak mense so gestres of hulle nou God se stem hoor of nie, en of God met hul wil praat.
Ons kan vertrou soos bg dat God ons wil lei, terwyl ons besig is om ons roeping te leef.
2 Kor 2:12 Jesus lei ons altyd in Sy triomftog veral in tyd toe Paulus begin twyfel en bekommerd raak oor Ti motius.
Job 23: 8-12. Job soek God maar vind Hom nie……weet dat God sy pad ken. Vertroue!!!! En dan sê hy ek hou op Sy pad…
Verwag God se stem wat bo jou verwagting jou wil lei om meer te doen as wat jy bid of dink. Hy wil jou lei, Hy wil met ou praat, deur Woord en Gees!